Diari Oficial de la Generalitat Valenciana


Sumari del DOGV 5906, del 03-12-2008 (2008/14134)

RESOLUCIÓ de 20 d'octubre de 2008, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia elèctrica aèria d'alta tensió, simple circuit, a 132 kV, ST Benidorm-ST El Algar, entre la ST Benidorm i el suport núm. 2, al terme municipal de Finestrat. Expedient número ATLIRE/2008/41/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5906

Data del DOGV
:   03-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14371


Data del document
:   20-10-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Finestrat
    * Benidorm
    * subministrament d'energia elèctrica
    * empresa privada

RESOLUCIÓ de 20 d'octubre de 2008, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia elèctrica aèria d'alta tensió, simple circuit, a 132 kV, ST Benidorm-ST El Algar, entre la ST Benidorm i el suport núm. 2, al terme municipal de Finestrat. Expedient número ATLIRE/2008/41/03. [2008/14044]  
Vist l'expedient amb referència ATLIRE/2008/41/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU, amb domicili a Alacant, 03677, carrer Ausó i Monzó, 16, 7ª planta, relatiu a la sol·licitud de 21 de maig de 2008 sobre l'autorització administrativa i l'aprovació de projecte d'execució, per a la modificació de la línia aèria d'alta tensió, simple circuit, a 132 kV ST Benidorm-ST El Algar, entre la ST Benidorm i el suport núm. 2, al terme municipal de Finestrat, província d'Alacant.  
A la mencionada petició s'adjunta el projecte d'execució firmat per un enginyer competent i visat pel col·legi oficial corresponent amb data 30 d'abril de 2008.  
Vist que, el dia 5 d'agost de 2008, es va publicar en el Diari Oficial de la Comunitat Valenciana la informació pública prevista en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriu la Llei 54/1997, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les al·legacions que s'estimaren oportunes.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, d'acord amb el Decret 88/2005 de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de Finestrat la separata del projecte de la instal·lació sol·licitada, ja que la instal·lació afecta béns, instal·lacions, obres o servicis, centres o zones dependents d'eixa administració, a l'efecte de prestar la seua conformitat o l'oposició.  
No consta en l'expedient cap resposta sobre això de l'Ajuntament de Finestrat.  
Vist que consta en l'expedient la Resolució de 3 d'octubre de 2007, de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge per mitjà de la qual no es considera sotmesa a avaluació d'impacte ambiental la modificació proposada, que consistix en el soterrament de diverses línies d'alta tensió en l'àmbit d'un instrument urbanístic (sector 27 la Caleta de Finestrat).  
Vist que, d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és adequar l'actual línia en servici, a fi d'adaptar-la a les necessitats derivades d'actuacions urbanístiques situades al terme municipal de Finestrat.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, n'ha emés un informe favorable.  
Vist que, consta com a antecedent la Resolució del Ministeri d'Indústria d'autorització de la línia a 132 kV Benidorm-la Nucia, de 17 de juny de 1972, i el projecte va ser aprovat el 7 d'agost de 1976. L'última modificació, consistent en l'alimentació del parc temàtic que hi ha, disposa d'autorització d'explotació d'1 de juny de 2000.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
Primer  
Autoritzar administrativament l'empresa Iberdrola Distribución Eléctrica, SAU, la modificació de la línia aèria d'alta tensió, simple circuit, a 132 kV ST Benidorm-ST EL Algar, entre la ST Benidorm i el suport núm. 2, al terme municipal de Finestrat, província d'Alacant, i les característiques principals del qual són les següents:  
- Traçat: modificació del tram de línia aèria d'alta tensió a 132 kV, simple circuit, ST Benidorm-ST El Algar entre els porxos-pedestals de la ST Benidorm i el suport núm. 2, que es realitzarà per mitjà d'un tram subterrani des de la ST esmentada, fins a un nou suport de transició núm. 1-bis, situat davall la línia existent, i un altre tram aeri que discorrerà des del citat nou suport fins al suport núm. 2.  
- Tensió nominal: 132 kV (1ª categoria).  
- Potència màxima que cal transportar: 97,07 MVA per circuit.  
- Freqüència: 50 Hz.  
- Tipologia constructiva:  
a) Tram subterrani  
- Inici de la línia: suport-pedestal en la ST Benidorm.  
- Final de la línia: nou suport de transició núm. 1-bis (col·locat davall la traça de la línia que hi ha.  
- Conductors: consta d'un circuit trifàsic amb conductors de cable d'aïllament sec, amb secció de 2000 mm², i fibra òptica en tota la longitud amb diàmetre de cable 16,7 mm, amb terminals exteriors unipolars per fase amb aïllador compòsit. No es realitzaran entroncaments intermedis.  
- Obra civil: la rasa de simple circuit serà de 0,80 m d'amplària i 1,5 m de profunditat i formigó HM-15, que porta allotjats tres tubs de 250 mm, un de 110 m (cable de terra) i quadritub 4x40 (cable de control).  
Longitud: 440 ml.   
b) Tram aeri  
- Inici de la línia: nou suport de transició núm. 1-bis (col·locat davall la traça de la línia existent).  
- Final de la línia: suport núm. 2.  
- Suports: metàl·lic de gelosia, de perfils angulars i de costats iguals, galvanitzats d'acer tipus S355J2G3 i S275JR. Serà de forma troncopiramidal des de la base fins al braç inferior, prismàtica des d'este fins al superior i un pal metàl·lic en la part superior per al cable de fibra. Les fixacions al terreny s'executaran amb fonamentacions independents de formigó HM-20/P/40.  
- En el suport de pas a subterrani s'instal·larà un parallamps d'òxid metàl·lic sense explosors per fase.  
- Conductors: cables d'alumini-acer, tipus LA-180, amb seccions respectives de 147,3 mm² i 34,3 mm² . Cable de terra tipus AC-50, amb secció de 48,5 mm² i aïlladors de compòsit de columna.  
- Connexions de terra: sistema mixt de piques i anelles  
- Longitud del buit: 105,5 ml.   
- Pressupost total: 641.793,15 euros.  
Segon  
Aprovar el projecte d'execució referit a la modificació de la línia autoritzada en el punt primer de la present resolució, firmat per un enginyer competent i visat pel col·legi oficial corresponent amb data 30 d'abril de 2008, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de tres mesos, comptadors a partir de la notificació de la present resolució. No obstant això, abans de l'acabament d'este termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
3. El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, i acreditarà que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte de l'autorització administrativa i el projecte d'execució aprovat.  
4. En el cas que per a finalitzar l'execució de la instal·lació objecte del projecte es requerisca posar una part d'esta en tensió, haurà de ser sol·licitat al Servici Territorial d'Energia d'Alacant, el qual establirà, si és el cas, les condicions que calguen. No obstant això, transcorregut un mes des de l'obtenció del certificat d'acabament parcial d'obra, sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es desconnectarà en el cas que ja estiguera en funcionament.  
5. L'administració deixarà sense efecte la present resolució en el moment en què observe l'incompliment de les condicions que s'hi imposen.  
6. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 20 d'octubre de 2008.- El director general d'Energia: Antonio Cejalvo Lapeña.